Document ID: 32014R0888

KOMISSION TÄYTÄNTÖÖNPANOASETUS (EU) N:o 888/2014,
annettu 14 päivänä elokuuta 2014,
tiettyjen luonnonvaraisten eläin- ja kasvilajien yksilöiden unioniin tuonnin kieltämisestä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 4 artiklan 6 kohdan,
sekä katsoo seuraavaa:
(1)
Komissio voi asetuksen (EY) N:o 338/97 4 artiklan 6 kohdan nojalla rajoittaa tiettyjen lajien yksilöiden tuontia unioniin kyseisen kohdan a-d alakohdassa säädetyin edellytyksin. Lisäksi täytäntöönpanotoimenpiteistä kyseisiä rajoituksia varten säädetään komission asetuksen (EY) N:o 865/2006 (2) 71 artiklassa.
(2)
Luettelo lajeista, joiden tuonti unioniin kielletään, vahvistettiin viimeksi kesäkuussa 2013 komission täytäntöönpanoasetuksella N:o 578/2013 (3).
(3)
Kroatia liittyi unioniin 1 päivänä heinäkuuta 2013. Tämän vuoksi kaikki viittaukset kyseiseen jäsenvaltioon olisi poistettava luettelosta, joka koskee lajeja, joiden tuonti unioniin on kielletty.
(4)
Viimeaikaisten tietojen perusteella tieteellinen tarkasteluryhmä on todennut, että tiettyjen muiden asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä alkuperämaista unioniin ei kielletä. Näin ollen olisi kiellettävä seuraavien uusien lajien yksilöiden tuonti unioniin:
-
Loxodonta africana (metsästysmuistot) Kamerunista;
-
Manis tricuspis Guineasta;
-
Balearica pavonina Etelä-Sudanista;
-
Balearica regulorum Ruandasta ja Tansaniasta;
-
Calumma tarzan Madagaskarilta;
-
Trioceros perreti ja Trioceros serratus Kamerunista;
-
Cordylus rhodesianus Mosambikista;
-
Uroplatus sameiti Madagaskarilta;
-
Candoia carinata Indonesiasta;
-
Python bivittatus Kiinasta;
-
Kinixys erosa Kongon demokraattisesta tasavallasta;
-
Pandinus imperator Beninistä (luonnonvaraiset yksilöt) ja Togosta (luonnonvaraiset ja tarhatut yksilöt).
(5)
Tieteellinen tarkasteluryhmä on myös päätellyt, että tuoreimpien käytettävissä olevien tietojen perusteella ei ole enää tarpeen kieltää seuraavien lajien yksilöiden tuontia unioniin:
-
Gopherus agassizii Meksikosta;
-
Stigmochelys pardalis Mosambikista (tarhatut yksilöt) ja Sambiasta (tarhatut yksilöt sekä yksilöt, joilla on koodi F)
-
Ornithoptera urvillianus (luonnonvaraiset ja tarhatut yksilöt) Salomonsaarilta;
-
Nardostachys grandiflora Nepalista.
(6)
Kaikkien niiden lajien alkuperämaita, joita uudet unioniin tuontia koskevat rajoitukset koskevat, on kuultu asiasta.
(7)
Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin 16. kokouksessa hyväksyttiin eläimille uusia nimistöviitteitä (lajijakoja ja sukujen uudelleennimeämisiä), jotka olisi otettava huomioon unionin lainsäädännössä. Lisäksi laji Euphyllia picteti olisi poistettava, koska tätä lajia ei tunnustetasopimuspuolten konferenssin 16. kokouksessa sovitussa vakiintuneessa nimistöviitteessä.
(8)
Sen vuoksi olisi muutettava luetteloa lajeista, joiden tuonti unioniin on kielletty, ja selkeyden vuoksi olisi korvattava täytäntöönpanoasetus (EU) N:o 578/2013.
(9)
Asetuksen (EY) 338/97 17 artiklan nojalla perustettua tieteellistä tarkasteluryhmää on kuultu asiasta.
(10)
Tässä asetuksessa säädetyt toimenpiteet ovat asetuksen (EY) N:o 338/97 18 artiklan nojalla perustetun, luonnonvaraisen eläimistön ja kasviston kauppaa käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Kielletään tämän asetuksen liitteessä lueteltujen luonnonvaraisten eläin- ja kasvilajien yksilöiden tuonti unioniin mainituista alkuperämaista.
2 artikla
Kumotaan täytäntöönpanoasetus (EU) N:o 578/2013.
Viittauksia kumottuun täytäntöönpanoasetukseen pidetään viittauksina tähän asetukseen.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä elokuuta 2014.

Labels: 3
5
20